13569 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1004 

10 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμβάσεις Αγοράς Αξιών με Σύμφωνο Επαναπώλησής 
τους και Συμβάσεις Πώλησης Αξιών με Σύμφωνο 

Επαναγοράς τους. 1 

Ανοικτές Πωλήσεις. 2 

Χρήση Παραγώγων Χρηματοοικονομικών Προϊόντων 
από Αμοιβαία Κεφάλαια και Εταιρείες Επενδύσεων 
Χαρτοφυλακίου (ΑΕΕΧ). 3 


ΑΠΟΦΑΣΕΙ Σ 

(ΐ) 

Συμβάσεις Αγοράς Αξιών με Σύμφωνο Επαναπώλησής 
τους και Συμβάσεις Πώλησης Αξιών με Σύμφωνο Επα¬ 
ναγοράς τους. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 6/194/4.7.2000) 

Αφού έλαβε υπόψη: 

1. Τις διατάξεις: 

α) Της παραγράφου 11 του άρθρου ΙδτουΝ. 3632/1928 
(ΦΕΚΑ 137), όπως προστέθηκε με την παράγραφο 2 του 
άρθρου 82του Ν. 2533/1997 (ΦΕΚΑ228) και στη συνέχεια 
τροποποιήθηκε με το άρθρο 17 του Ν. 2733/1999 (ΦΕΚΑ 
155). 

β) Των άρθρων 5, 6, 33 έως 36, 38, 43 και 49α έως 49γ 
του Ν. 1969/1991 «Εταιρίες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεωςτης κεφαλαιαγοράς και άλλες διατάξεις» (ΦΕΚ 
Α 167), όπως ισχύουν. 

γ) Των παραγράφων 2 και 3 του άρθρου 105 του Ν. 
2533/1997 (ΦΕΚΑ228), όπως συμπληρώθηκαν με την πα¬ 
ράγραφο 1 του άρθρου 9του Ν. 2651/1998 (ΦΕΚΑ238). 

δ) Των παραγράφων 14 και 15 του άρθρου 33α του Ν. 
1806/1988 (ΦΕΚΑ207). 

ε) Της παραγράφου 2του άρθρου 13του Ν. 2166/1993 
(ΦΕΚΑ 137). 

στ) Του άρθρου 29 Ατού Ν. 1558/85 «Κυβέρνηση και Κυ¬ 


βερνητικά Όργανα» το οποίο προστέθηκε με το άρθρο 27 
του Ν. 2081/1992 (ΦΕΚ52 Α). 

2. Τις από 8.6.2000, θέμα 6ο και 7ο αντίστοιχα, αποφά¬ 
σεις του Διοικητικού Συμβουλίου του Χρηματιστηρίου 
Αξιών Αθηνών Α.Ε. (εφεξής «ΧΑΑ»), μετις οποίες παρέχε¬ 
ται η γνώμη του Διοικητικού Συμβουλίου του ΧΑΑ. 

3. Την με αριθμό 158/23.7.1999 απόφαση του Διοικη¬ 
τικού Συμβουλίου του Κεντρικού Αποθετηρίου Αξιών 
Α.Ε. (εφεξής «ΚΑΑ»), με την οποία παρέχεται η γνώμη 
του Διοικητικού Συμβουλίου του ΚΑΑ, αποφασίζει ομό¬ 
φωνα: 

Άρθρο 1 

Ορισμοί 

Για τους σκοπούς της παρούσας απόφασης: 

α) Ως «Αξίες» νοούνται οι μετοχές που εκάστοτε συνθέ¬ 
τουν τους Χρηματιστηριακούς Δείκτες ΡΤ5Ε/Α3Ε-20 και 
ΡΤ5Ε/Α5Ε Μίά 40. 

β) Ως «Θεσμικοί Επενδυτές» νοούνται οι ΕΠΕΥ του Ν. 
2396/1996 (ΦΕΚ 73 Α), οι ΑΕΔΑΚ, οι ΑΕΕΧ, οι ΟΣΕΚΑτου 
Ν. 1969/1991 (ΦΕΚ 167 Α), οι ασφαλιστικές εταιρίες και τα 
ασφαλιστικά ταμεία που λειτουργούν νόμιμα στην Ελλά¬ 
δα. 

γ) Ως «Σύμβαση» νοείται η σύμβαση αγοράς Αξιών με 
σύμφωνο επαναπώλησής τους ή/καιη σύμβαση πώλησης 
Αξιών με σύμφωνο επαναγοράς τους. 

Άρθρο 2 

Προϋποθέσεις σύναψης και περιεχόμενο 
των Συμβάσεων και των Συμφώνων 
Επαναγοράς ή Επαναπώλησής 

1. Επιτρέπεται η σύναψη Συμβάσεων και Συμφώνων 
Επαναγοράς ή Επαναπώλησής σύμφωνα με τις προϋπο¬ 
θέσεις και τη διαδικασία της παρούσας απόφασης. 

2. Στην Σύμβαση Πωλητές μπορεί να είναι μόνο Θεσμι¬ 
κοί Επενδυτές, ενώ Αγοραστές μπορεί να είναι μόνο Ειδι¬ 
κοί Διαπραγματευτές τύπου Β του ΧΠΑ και η Εταιρία Εκ¬ 
καθάρισης Συναλλαγών Επί Παραγώγων Α.Ε. (εφεξής 
«ΕΤ.Ε.Σ.Ε.Π.»). Οι Αγοραστές, πλην της ΕΤΕΣΕΠ, συνά¬ 
πτουν τις Συμβάσεις για την κάλυψη είτε του κινδύνου των 
θέσεών τους, είτε των υποχρεώσεών τους για παράδοση 
Αξιών, οι οποίες πρέπει να έχουν δημιουργηθεί αποκλει¬ 
στικά από συναλλαγές των Αγοραστών σε παράγωγα 





























13570 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


χρηματοοικονομικά προϊόντα με την ιδιότητά τους ως Ει¬ 
δικών Διαπραγματευτών τύπου Β, 

3. Η Σύμβαση περιλαμβάνει υποχρεωτικά την ημερομη¬ 
νία σύναψης, την ημερομηνία επαναγοράς ή επαναπώλη- 
σης, το είδος και τον αριθμό των μεταβιβαζόμενων Αξιών, 
την επωνυμία και τον Κωδικό Αριθμό Μερίδας Επενδυτή 
Αγοραστή και Πωλητή στο Σύστημα Αυλών Τίτλων. Η Σύμ¬ 
βαση πρέπει να προσδιορίζει σαφώς την μέθοδο υπολο¬ 
γισμού των Αξιών που πρέπει να επαναμεταβιβαστούν κα¬ 
τά την επαναγορά ή την επαναπώληση, κατά περίπτωση, 
εφόσον λάβουν χώρα εταιρικά γεγονότα που μεταβάλ¬ 
λουν οποιαδήποτε από τα χαρακτηριστικά των μεταβιβα- 
σθεισών με την Σύμβαση Αξιών. Η μέθοδος υπολογισμού 
πρέπει να προσδιορίζει τις προς επαναμεταβίβαση Αξίες 
κατά τέτοιο τρόπο, ώστε να εκπροσωπούν ένα σύνολο δι¬ 
καιωμάτων, το οποίο θα ανταποκρίνεται πλήρως στις 
Αξίες που μεταβιβάστηκαν αρχικά με βάση την Σύμβαση. 

4. Οι Αξίες πρέπει να επαναγοραστούν ή επαναπωλη- 
θούν το αργότερο εντός τριών (3) μηνών από τη σύναψη 
της Σύμβασης. Επιτρέπεται η πίστωση του τιμήματος της 
αγοράς ή της πώλησης των Αξιών και ο συμψηφισμός του 
με το τίμημα της επαναπώλησης ή της επαναγοράς αυτών. 

5. Για να λάβει χώρα η επαναγορά ή η επαναπώληση των 
Αξιών πρέπει να υπογράφει από τον Αγοραστή και τον 
Πωλητή σχετικό Σύμφωνο Επαναγοράς ή Επαναπώλη¬ 
σης. Το Σύμφωνο Επαναγοράς ή Επαναπώλησης περι¬ 
λαμβάνει υποχρεωτικά την ημερομηνία σύναψης, την 
ημερομηνία επαναγοράς ή επαναπώλησης, το είδος και 
τον αριθμό τωνπρος αναμεταβίβαση Αξιών, την επωνυμία 
και τον Κωδικό Αριθμό Μερίδας Επενδυτή Αγοραστή και 
Πωλητή στο Σύστημα Αυλών Τίτλων και αναλυτική περι¬ 
γραφή του τρόπου υπολογισμού των προς επιστροφή 
Αξιών, σύμφωνα με την μέθοδο της παραγράφου 2 του 
παρόντος άρθρου. 

6. Σε περίπτωση που μία Αξία πάψει να συμπεριλαμβά- 
νεται στον υπολογισμό των χρηματιστηριακών δεικτών 
ΡΤ3Ε/Α8Ε 20 και ΡΤ3Ε/Α3Ε Μίά 40, δεν επιτρέπεται εφε¬ 
ξής η σύναψη Συμβάσεων για την Αξία αυτή, ενώ οι υφι¬ 
στάμενες Συμβάσεις εξακολουθούν να ισχύουν. 

Άρθρο 3 

Διαδικασία εκτέλεσης των Συμβάσεων και 
των Συμφώνων Επαναγοράς ή Επαναπώλησης 

1. Μετά την υπογραφή της Σύμβασης, πρωτότυπο αντί¬ 
τυπο αυτής θεωρείται από την ΕΤ.Ε.Σ.Ε.Π. και προσκομί¬ 
ζεται στο Κ.Α.Α. 

2. Μαζί με το θεωρημένο αντίτυπο της Σύμβασης, οι 
προς μεταβίβαση Αξίες πρέπει να έχουν μεταφερθεί από 
τον Πωλητή στον Ειδικό Λογαριασμό της Μερίδας Επεν¬ 
δυτή του Πωλητή. Στη συνέχεια το ΚΑΑ, μεταφέρει τις 
Αξίες στον Ειδικό Λογαριασμό της Μερίδας Επενδυτή του 
Αγοραστή. Το ΚΑΑ δεσμεύει τις Αξίες στον Ειδικό Λογα¬ 
ριασμό της Μερίδας Επενδυτή του Αγοραστή μέχρι ναλά- 
βει χώρα ανοικτή πώληση ή μεταβίβαση των Αξιών σε τρί¬ 
τους στα πλαίσια εκπλήρωσης υποχρεώσεων από συναλ¬ 
λαγές επί παραγώγων στο Χ.Π.Α. ή αναμεταβίβαση των 
Αξιών στον Πωλητή. Εξαιρετικά, και προκειμένου για 
Αξίες που μεταφέρονται στη Μερίδα Επενδυτή της 
ΕΤΕΣΕΠ, το ΚΑΑ μεταφέρει τις Αξίες αυτές στον Λογα¬ 
ριασμό Χειριστή της υπό τον χειρισμό της ΕΤΕΣΕΠ. 


3. Εάν λάβει χώρα ανοικτή πώληση, ο Αγοραστής οφεί¬ 
λει να προσκομίσει στο ΚΑΑ τα πινακίδια συναλλαγών της 
ανοικτής πώλησης, θεωρημένα από την ΕΤΕΣΕΠ, μέχρι 
και την επόμενη εργάσιμη ημέρα της ημέρας συναλλαγής 
της ανοικτής πώλησης (Τ+1). Στην περίπτωση αυτή, το 
ΚΑΑ αποδεσμεύειτις Αξίες για τον διακανονισμό της ανοι¬ 
κτής πώλησης. 

4. Σε περίπτωση που οι Αξίες μεταβιβάζονται σε τρίτους 
στα πλαίσια εκπλήρωσης υποχρέωσης του Αγοραστή για 
φυσική παράδοση, ο Αγοραστής οφείλει να προσκομίσει 
στο Κ.Α.Α. αίτηση αποδέσμευσης Αξιών θεωρημένη από 
την ΕΤ.Ε.Σ.Ε.Π., όπου αναγράφονται το είδος και ο αριθ¬ 
μός των προς παράδοση Αξιών, καθώς και ημερομηνία 
που θα λάβει χώρα η φυσική παράδοση. Στην περίπτωση 
αυτή το Κ.Α.Α. αποδεσμεύει άμεσα τις Αξίες αυτές για το 
διακανονισμό της φυσικής παράδοσης. 

5. Σε περίπτωση που οι Αξίες αναμεταβιβάζονται στον 
Πωλητή, πρωτότυπο αντίτυπο του Συμφώνου Επαναγο¬ 
ράς ή Επαναπώλησης θεωρείται από την ΕΤΕΣΕΠ και 
προσκομίζεται στο ΚΑΑ. Στη συνέχεια, το ΚΑΑ μεταφέρει 
τις Αξίες στον Ειδικό Λογαριασμό της Μερίδας Επενδυτή 
του Πωλητή. 

6. Κατά την αναμεταβίβαση, εάν ο Αγοραστής έχει ήδη 
διενεργήσει ανοικτή πώληση ή έχει παραδώσει τις Αξίες, 
οφείλει, προκειμένου να πραγματοποιηθεί η αναμεταβί¬ 
βαση, να μεταφέρει τις Αξίες αυτές στον Ειδικό Λογαρια¬ 
σμό της Μερίδας Επενδυτή του. 

7. Το ΚΑΑ διακανονίζει τις μεταβιβάσεις Αξιών που λαμ¬ 
βάνουν χώρα σύμφωνα με την παρούσα απόφαση την 
επόμενη εργάσιμη ημέρα της προσκόμισης της θεωρη¬ 
μένης Σύμβασης ή Συμφώνου Επαναγοράς ή Επαναπώ¬ 
λησης σε αυτό. Εξαιρετικά, και προκειμένου για μεταβι¬ 
βάσεις Αξιών ως προς τις οποίες η ΕΤΕΣΕΠ είναι Αγορα¬ 
στής, το ΚΑΑ διακανονίζει τις μεταβιβάσεις Αξιών κατά 
την προσκόμιση της θεωρημένης Σύμβασης ή Συμφώνου 
Επαναγοράς ή Επαναπώλησης σε αυτό. 

8. Οι μεταφορές Αξιών που διενεργούνται βάσειτης πα¬ 
ρούσας απόφασης λαμβάνουν χώρα κατά παρέκκλιση 
των διατάξεων του άρθρου 63 της απόφασης 
9820/154/16.3.1999 (ΦΕΚ Β 900) της Επιτροπής Κεφαλαι¬ 
αγοράς, «Κανονισμός Εκκαθάρισης Χρηματιστηριακών 
Συναλλαγών και Λειτουργίας Συστήματος Αυλών Τίτ¬ 
λων», όπως ισχύει. 

Άρθρο 4 
Προμήθειες ΚΑΑ 

Η προμήθεια του ΚΑΑ ορίζεται στο ποσό των 5.000 
δραχμών ανά Σύμβαση αγοράς ή πώλησης και ανά Σύμ¬ 
φωνο Επαναπώλησης ή Επαναγοράς και καταβάλλεται 
από τον Αγοραστή. 

Άρθρο 5 

Ρυθμίσεις σχετικές με τις ΑΕΔΑΚ και ΑΕΕΧ 

1. Οι ΑΕΔΑΚ δύνανται να συνάπτουν Συμβάσεις μόνο 
για λογαριασμό αμοιβαίων κεφαλαίων που σύμφωνα με 
την απόφαση 7293/129/14.4.1998 θέμα 3ο (ΦΕΚ Β 498) 
της Επιτροπής Κεφαλαιαγοράς εμπίπτουν στην κατηγο- 
ριοποίηση των μετοχικών εσωτερικού ή διεθνών και μι¬ 
κτών εσωτερικού ή διεθνών. 

2. Δεν επιτρέπεται στις παραπάνω ΑΕΔΑΚ ή στις ΑΕΕΧ 
να συνάπτουν Συμβάσεις με αντικείμενο Αξίες, οι οποίες 
υπερβαίνουν το 10%, ανά Αξία, του συνολικού υπό δια¬ 
χείριση χαρτοφυλακίου τους. Γιατον υπολογισμό του πο¬ 
σοστού αυτού συνυπολογίζονται τυχόν Αξίες, οι οποίες 
βάσει Συμβάσεων έχουν μεταβιβαστεί και δεν έχει λάβει 
χώρα ακόμη η επαναγορά ή, κατά περίπτωση, η επανα- 
πώλησή τους. 

3. Δεν επιτρέπεται στις παραπάνω ΑΕΔΑΚ ή στις ΑΕΕΧ 
να συνάπτουν Συμβάσεις με αντικείμενο Αξίες, οι οποίες 
υπερβαίνουν αθροιστικά το 30% της αξίας του ενεργητι¬ 
κού του αμοιβαίου κεφαλαίου ή το 30% των ιδίων κεφα¬ 
λαίων της ΑΕΕΧ. 

Άρθρο 6 

Αποτίμηση του ενεργητικού των Αμοιβαίων Κεφαλαίων 
και των ΑΕΕΧ 

1. Οι ΑΕΔΑΚ και οι ΑΕΕΧ οφείλουν να αποτιμούν κα¬ 
θημερινά (πιαιΊάηρ Ιο πΐ3ΐΊ<θΙ) την αξία των προς επανα- 
μεταβίβαση Αξιών, όπως αυτές προσδιορίζονται κατά 
την παράγραφο 2 του άρθρου 2 της παρούσας απόφα- 
σης. 

2. Οι παραπάνω ΑΕΔΑΚ και οι ΑΕΕΧ κατά την διενέργεια 
της αποτίμησης του ενεργητικού ή των ιδίων κεφαλαίων 
οφείλουν να συμπεριλαμβάνουν σε αυτή το 90% της 
αξίας των προς επαναμεταβίβαση Αξιών για τις οποίες 
δεν έχει καταβληθεί τίμημα αγοράς ή πώλησης. Εξαιρετι¬ 
κά, και προκειμένου για Συμβάσεις που Αγοραστής είναι 
η ΕΤΕΣΕΠ, οι ΑΕΔΑΚ και οι ΑΕΕΧ κατά τη διενέργεια της 
αποτίμησης του ενεργητικού ή των ιδίων κεφαλαίων, συ¬ 
μπεριλαμβάνουν σε αυτή το 100% της αξίας των προς 
επαναμεταβίβαση Αξιών, ακόμα και εάν δεν έχει καταβλη¬ 
θεί τίμημα αγοράς ή πώλησης. 

2. Για την παραπάνω αποτίμηση του ενεργητικού ή των 
ιδίων κεφαλαίων θα λαμβάνονται υπόψη τυχόν εξασφα¬ 
λίσεις σε μορφή μετρητών, τραπεζικών εγγυητικών επι¬ 
στολών ή ομολόγων του Δημοσίου που έχει λάβει η ΑΕ¬ 
ΔΑΚ και η ΑΕΕΧ για την εξασφάλιση των απαιτήσεών 
της. 

3. Το άθροισμα των ποσών των παραγράφων 2 και 3 του 
παρόντος άρθρου δεν πρέπει να υπερβαίνει κατά την 
αποτίμηση του ενεργητικού ή των ιδίων κεφαλαίων το 
100% της αξίας των προς επαναμεταβίβαση Αξιών, όπως 
αυτή προσδιορίζεται σύμφωνα με την παράγραφο 1 του 
παρόντος άρθρου. 

Άρθρο 7 

Εποπτεία - Κυρώσεις 

1. Οι εποπτευόμενοι φορείς, οι οποίοι είτε αμέσως είτε 
εμμέσως συμμετείχαν σε κάθε διαδικασία σύναψης Σύμ¬ 
βασης ή Συμφώνου, οφείλουν να παρέχουν προς την Επι¬ 
τροπή Κεφαλαιαγοράς σε πρώτη ζήτηση κάθε πληροφο¬ 
ρία και στοιχείο σχετικό με τις Συμβάσεις και τα Σύμφωνα 
Επαναγοράς ή Επαναπώλησης. 

2. Σε περίπτωση παράβασης των διατάξεωντης παρού¬ 
σας απόφασης, η Επιτροπή Κεφαλαιαγοράς μπορεί να 
επιβάλει τις προβλεπόμενες από το άρθρο 76 του Ν. 
1969/1991 (ΦΕΚ Α 167), όπως αντικαταστάθηκε από την 
παράγραφο 3 του άρθρου 96 του Ν. 2533/1997 (ΦΕΚ Α 
228), κυρώσεις. 


Άρθρο 8 
Ισχύς 

1. Με την έναρξη ισχύος της παρούσας απόφασης κα- 
ταργείται η Απόφαση 3Α/165/3.8.1999 συνεδριάσεωςτου 
Δ.Σ. της Επιτροπής Κεφαλαιαγοράς. Η παρούσα απόφα¬ 
ση ισχύει από την ημερομηνία λήψης της. 

2. Από τις διατάξεις της παρούσας απόφασης δεν προ- 
καλείταιδαπάνη σε βάροςτου Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως (Τεύχος Β). 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


Ανοικτές Πωλήσεις 
Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 7/194/4.7.2000) 

Αφού έλαβε υπόψη: 

1. Τις διατάξεις: 

α) Της παραγράφου 15του άρθρου 15τουΝ. 3632/1928 
(ΦΕΚ Α 137), όπως προστέθηκε με την παράγραφο 2 του 
άρθρου 82 του Ν. 2533/1997 (ΦΕΚ Α 228). 
β. Τηςπαρ. 2του άρθ. 13του Ν. 2166/1993 (ΦΕΚΑ137). 
γ) Του άρθρου 29Ατου Νόμου 1558/85 «Κυβέρνηση και 
Κυβερνητικά Όργανα» το οποίο προστέθηκε με το άρθρο 
27του Νόμου 2081/1992 (ΦΕΚ 152 Α). 

δ) Της παραγράφου 2του άρθρου 13του Ν. 2166/1993 
(ΦΕΚΑ 137) 

2. Τις από 8.6.2000, θέμα 6ο και 7ο αντίστοιχα, Αποφά¬ 
σεις του Διοικητικού Συμβουλίου του Χρηματιστηρίου 
Αξιών Αθηνών Α.Ε. (εφεξής «ΧΑΑ»), με τις οποίες παρέχε¬ 
ται η γνώμη του Διοικητικού Συμβουλίου του ΧΑΑ. 

3. Το ότι για την κάλυψη των υποχρεώσεων που ανα¬ 
λαμβάνονται με τις ανοικτές πωλήσεις, οι πωλητές δύνα- 
νται να προβαίνουν σε σύναψη συμβάσεων αγοράς με 
σύμφωνο επαναπώλησης είτε με βάσει την Απόφαση 
6/194/4.7.2000 του Δ.Σ. της Επιτροπής Κεφαλαιαγοράς 
«Συμβάσεις Αγοράς Αξιών με Σύμφωνο Επαναπώλησής 
τους και Συμβάσεις Πώλησης Αξιών με Σύμφωνο Επανα¬ 
γοράς τους», είτε μέσω του ΧΠΑ, αποφασίζει ομόφωνα: 

Επιτρέπεται η εντός κύκλου χρηματιστηριακή πώληση 
μετοχών εισηγμένων στο ΧΑΑ για λογαριασμό προσώ¬ 
πων, τα οποία κατά το χρόνο κατάρτισης της κύριας χρη¬ 
ματιστηριακής σύμβασης δεν έχουν στην πλήρη και απο¬ 
κλειστική κυριότητά τους ή κατέχουν βεβαρυμένες τις 
αξίες αυτές (εφεξής «ανοικτή πώληση»), εφόσονπληρού- 
νται σωρευτικά οι ακόλουθες προϋποθέσεις: 

α) Ο πωλητής είναι μέλος του ΧΠΑ που έχει υπογράψει 
σύμβαση Ειδικού Διαπραγματευτή τύπου Β. 

β) Ο πωλητής έχει συνάψει για ισάριθμες και ομοειδείς 
μετοχές σύμβαση αγοράς ή πώλησης με σύμφωνο επα¬ 
ναπώλησης ή επαναγοράς είτε: 

(ί) σύμφωνα με τις διατάξεις του εδαφίου β'τηςπαρ. 11 
του άρθρου 15 του Ν. 3632/1928, όπως τροποποιήθηκε 
από το άρθρο 17 του Ν. 2733/1999 (ΦΕΚ 155 Α), και. σύμ¬ 
φωνα με την Απόφαση 6/194/4.7.2000 συνεδρίασης του 
Δ.Σ. της Επιτροπής Κεφαλαιαγοράς, είτε, 

(ϋ) μέσω του Χρηματιστηρίου Παραγώγων Αθηνών Α.Ε., 

η οποία εκκαθαρίζεται από την Εταιρία Εκκαθάρισης Συ¬ 
ναλλαγών Επί Παραγωγών Α.Ε. 

γ) Η ανοικτή πώληση δεν επιτρέπεται να συνάπτεται σε 
τιμή ανά μετοχή χαμηλότερη της τελευταίας τιμής στην 
οποία έχει καταρτιστεί πράξη στην ίδια μετοχή. 

δ) Το σύνολο των ανοικτών πωλήσεων ανά πωλητή και 
ανά μετοχή δεν μπορεί να υπερβαίνει σε συνεχή βάση το 
1% του διαθέσιμου ποσοστού ευρείας διασποράς (ϊγθθ- 
ΐΐοαί) για την συγκεκριμένη μετοχή, όπως αυτό υπολογί¬ 
ζεται σύμφωνα με τους βασικούς κανόνες διαχείρισης και 
υπολογισμού των χρηματιστηριακών δεικτών ΡΤ3Ε/Α5Ε 
20 και ΕΤ5Ε/Α5Ε Μίά 40. 

ε) Το πινακίδιο που εκδίδεται για την παραπάνω ανοικτή 
πώληση προσδιορίζει με κατάλληλη ένδειξη ότι πρόκειται 
για ανοικτή πώληση. Ο Πωλητής οφείλει να κοινοποιεί κα¬ 
τά την ημέρα της συναλλαγής στην Εταιρία Εκκαθάρισης 
Συναλλαγών Επί Παραγώγων Α.Ε. αντίγραφα των πινακι¬ 
δίων των συναλλαγών των ανοικτών πωλήσεων ή των αγο¬ 
ρών μετοχών που κατήρτισε για το κλείσιμο των ανοικτών 
θέσεων από ανοικτές πωλήσεις, θεωρημένα από το νόμι¬ 
μο εκπρόσωπο του Πωλητή. 

στ) Κατά τα λοιπά, εφαρμόζονται και στην εκκαθάριση 
των συναλλαγών της παρούσας απόφασης οι κείμενες 
διατάξεις για την εκκαθάριση χρηματιστηριακών συναλ¬ 
λαγών. 

Από την έναρξη ισχύος της παρούσας απόφασης κα- 
ταργείται η Απόφαση 3Β/165/3-8-1999 συνεδριάσεως 
του Δ.Σ. της Επιτροπής Κεφαλαιαγοράς. Η παρούσα από¬ 
φαση ισχύει από την ημερομηνία λήψης της. 

Από τις διατάξεις της παρούσας απόφασης δεν προκα- 
λείταιδαπάνη σε βάροςτου Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως (Τεύχος Β). 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

(3) 

Χρήση Παραγώγων Χρηματοοικονομικών Προϊόντων 
από Αμοιβαία Κεφάλαια και Εταιρείες Επενδύσεων 
Χαρτοφυλακίου (ΑΕΕΧ). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 8/194/4.7.2000) 

Αφού έλαβε υπόψη: 

1. Τη διάταξη του εδαφίου (ζ) της παραγράφου 1 του 
άρθρου 78 του Ν. 1969/1991 (ΦΕΚΑ 167) «Εταιρίες επεν¬ 
δύσεων χαρτοφυλακίου, αμοιβαία κεφάλαια, διατάξεις 
εκσυγχρονισμού και εξυγιάνσεως της κεφαλαιαγοράς 
και άλλες διατάξεις». 

2. Τις διατάξεις των άρθρων 4 παράγραφος 5 και 32 πα¬ 
ράγραφος 4 του Ν. 1969/1991 (ΦΕΚ Α 167) «Εταιρίες 
επενδύσεων χαρτοφυλακίου, αμοιβαία κεφάλαια, διατά¬ 
ξεις εκσυγχρονισμού και εξυγιάνσεως της κεφαλαιαγο¬ 
ράς και άλλες διατάξεις». 

3. Τις διατάξεις των άρθρων 1 έως και 32 του Ν. 
2533/1997 (ΦΕΚΑ 228) «Χρηματιστηριακή αγορά παρα¬ 
γώγων και άλλες διατάξεις», όπως ισχύει. 

4. Το άρθρο 29 ατού Ν. 1558/1985 «Κυβέρνηση και Κυ¬ 


βερνητικά Όργανα» (ΦΕΚΑ 137), όπως προστέθηκε με το 
άρθρο 27του Ν. 2081/1992 (ΦΕΚΑ 152). 

5. Της παραγράφου 2 του άρθρου 13του Ν. 2166/1993 
(ΦΕΚΑ 137). 

6. Την απόφαση 106/13.5.1997 θέμα 5ο (ΦΕΚ Β 622) του 
Διοικητικού Συμβουλίου της Επιτροπής Κεφαλαιαγοράς 
«Χρήση Χρηματοοικονομικών Παραγώγων από Θεσμι¬ 
κούς Επενδυτές». 

7. Την απόφαση 119/11.11.1997 θέμα 4ο (ΦΕΚ Β 31) του 
Διοικητικού Συμβουλίου της Επιτροπής Κεφαλαιαγοράς 
"Επένδυση των Αμοιβαίων Κεφαλαίων και ΕΕΧ σε Τίτλους 
Επιλογής (νναιταηΐε). 

8. Την από 11 Μάΐου 1999 εισήγηση του Χρηματιστηρί¬ 
ου Παραγώγων Αθηνών (ΧΠΑ). 

9. Την ανάγκη άσκησης αποτελεσματικής εποπτείας 
της δραστηριότητας των Εταιρειών Διαχειρίσεως Αμοι¬ 
βαίων Κεφαλαίων (ΑΕΔΑΚ) και των Εταιρειών Επενδύσε¬ 
ων Χαρτοφυλακίου (ΑΕΕΧ). 

10. Την ανάγκη καθιέρωσης μέτρων προστασίας του 
επενδυτικού κοινού ως προς την κάλυψη ή τη μείωση των 
επενδυτικών κινδύνων κατά τη διαχείριση χαρτοφυλακίου 
Αμοιβαίου Κεφαλαίου ή Εταιρείας Επενδύσεων Χαρτο¬ 
φυλακίου και την επαρκή και έγκαιρη πληροφόρηση των 
μεριδιούχων ή μετόχων, ως προς τα υπό συλλογική δια¬ 
χείριση στοιχεία. 

11. Τη σκοπιμότητα διεύρυνσης της δυνατότητας χρή¬ 
σης παραγώγων χρηματοοικονομικών προϊόντων από τα 
Αμοιβαία Κεφάλαια και τις Εταιρείες Επενδύσεων Χαρτο¬ 
φυλακίου, αποφασίζει ομόφωνα: 

ΑΡΘΡΟ 1 

1. Ως Παράγωγα Χρηματοοικονομικά Προϊόντα ορίζο¬ 
νται τα προϊόντα που αναφέρονται στο άρθρο 2 περ. 
1 Α(ϊ) (γγ)-(ζζ) του Ν. 2396/1996 και αποτελούν αντικείμενο 
διαπραγμάτευσης στο Χρηματιστήριο Παραγώγων Αθη¬ 
νών (ΧΠΑ) ή σε άλλη οργανωμένη αγορά παραγώγων, η 
οποία λειτουργεί κανονικά, είναι αναγνωρισμένη και ανοι¬ 
κτή στο κοινό και η οποία λειτουργεί σε κράτος μέλος της 
Ευρωπαϊκής Ένωσης, ή περιλαμβάνεται σε σχετική από¬ 
φαση του Υπουργού Εθνικής Οικονομίας που εκδίδεται 
ύστερα από γνώμη της Επιτροπής Κεφαλαιαγοράς (Χρη¬ 
ματιστηριακά Παράγωγα Χρηματοοικονομικά Προϊόντα). 
Ειδικά για τα προβλεπόμενα στο Άρθρο 3, στον ορισμό 
των παραγώγων χρηματοοικονομικών προϊόντων μπο¬ 
ρούν να περιλαμβάνονται και μη διαπραγματεύσιμα σε 
οργανωμένη αγορά παράγωγα χρηματοοικονομικά προϊ¬ 
όντα (ονθΓ ΐίΐθ οουηίθΓάθπναΙινθε). 

2. Ως Αποτελεσματική Διαχείριση Χαρτοφυλακίου (θίίί- 
οίθηΐ ροιΤίοΙίο πιαηαρθπίΘηΐ) ορίζεται, για τους σκοπούς 
της παρούσας απόφασης, η διαχείριση του κίνδυνου, κα¬ 
τά τρόπο ώστε να βελτιώνεται η κατανομή των στοιχείων 
του ενεργητικού, σε μακροπρόθεσμη και μεσοπρόθεσμη 
βάση, με ικανοποιητικό κόστος και με απώτερο στόχο την 
επίτευξη κέρδους, προς επαύξηση της συνολικής απόδο¬ 
σης του υπό συλλογική διαχείριση χαρτοφυλακίου. 

3. Ως Αντιστάθμιση Κινδύνου (άΘάρίης)) ορίζεται, για 
τους σκοπούς της παρούσας απόφασης, η κάλυψη ή η 
μείωση επενδυτικού κινδύνου, ο οποίος απορρέει από 
επένδυση ή από σύνολο επενδύσεων που έχουν πραγμα¬ 
τοποιηθεί ή πρόκειται να πραγματοποιηθούν. Ως κάλυψη 

ορίζεται η αντιστοίχιση του παραγωγού με συγκεκριμένα 
στοιχεία ή ομάδα στοιχείωντου ενεργητικού. 

4. Ως Ονομαστική Αξία Αναφοράς (ΝοΙίοπαΙ ΡπηοίραΙ ή 
ΝοΙίοπαΙ Αιηουηΐ) ορίζεται, για τους σκοπούς της παρού¬ 
σας απόφασης, η υποκείμενη αξία σε σχέση με την οποία 
αποτιμάταιτο Παράγωγο Χρηματοοικονομικό Προϊόν. 

5. Ως Περιθώριο Ασφάλισης (πιαι-ριη) ορίζεται για τους 
σκοπούς της παρούσας απόφασης, η αξία που παρέχεται 
από το Αμοιβαίο Κεφάλαιο ή την Εταιρία Επενδύσεων 
Χαρτοφυλακίου για την εξασφάλιση των εκάστοτε υπο- 
χρεώσεών του που απορρέουν από την εκκαθάριση συ¬ 
ναλλαγών του επί Παράγωγων Χρηματοοικονομικών 
Προϊόντων. 

6. Ως Τίμημα Δικαιώματος (ρΓΘηιίυιτι) ορίζεται, για τους 
σκοπούς της παρούσας απόφασης, το τίμημα που πλη¬ 
ρώνει ο αγοραστής και εισπράττει ο πωλητής για την αγο¬ 
ρά σχετικού δικαιώματος προαίρεσης επί Παραγώγων 
Χρηματοοικονομικών Προϊόντων. 

ΑΡΘΡΟ 2 

1. Τα Αμοιβαία Κεφάλαια και οι Εταιρείες Επενδύσεων 
Χαρτοφυλακίου δύνανται να επενδύουν σε Παράγωγα 
Χρηματοοικονομικά Προϊόντα, όπως αυτά εξειδικεύονται 
κατωτέρω, κατά περίπτωση, στο πλαίσιο εφαρμογής των 
άρθρων, αντίστοιχα, 4 παρ (5) και 32 παρ. (4) του Ν. 
1969/1991, με τους όρους και τις προϋποθέσεις που προ¬ 
βλέπει η παρούσα απόφαση. 

2. Απαγορεύεται η έκδοση Παραγώγων Χρηματοοικο¬ 
νομικών Προϊόντων από Αμοιβαίο Κεφάλαιο ή από Εται¬ 
ρεία Επενδύσεων Χαρτοφυλακίου. 

ΑΡΘΡΟ 3 

Προϋποθέσεις Χρήσης Παραγώγων Χρηματοοικονομι¬ 
κών Προϊόντων με σκοπό την Αντιστάθμιση Κινδύνου 

Επιτρέπεται με σκοπό την Αντιστάθμιση Κινδύνου, η 
χρήση Παραγώγων Χρηματοοικονομικών Προϊόντων από 
τα Αμοιβαία Κεφάλαια καιτις Εταιρείες Επενδύσεων Χαρ¬ 
τοφυλακίου υπό τους εξής όρους και προϋποθέσεις: 

α) Το Περιθώριο Ασφάλισης και το Τίμημα Δικαιώματος 
(ρΓθπιίυπι) που απαιτείται για τις συναλλαγές επί των πα¬ 
ραγώγων αυτών δεν μπορεί να υπερβαίνει, αθροιστικά, το 
15% του καθαρού ενεργητικού του Αμοιβαίου Κεφαλαίου 
ή το 15% των ιδίων κεφαλαίων της Εταιρείας Επενδύσεων 
Χαρτοφυλακίου. 

β) Το συνολικό ποσό της Ονομαστικής Αξίας Αναφοράς 
των παράγωγων αυτών δεν μπορεί να υπερβαίνει αθροι¬ 
στικά το 75% της αξίας του ενεργητικού του Αμοιβαίου 
Κεφαλαίου ή το 75% των ιδίων κεφαλαίων της Εταιρίας 
Επενδύσεων Χαρτοφυλακίου. 

γ) Επιτρέπεται η χρήση μη διαπραγματεύσιμων σε οργα¬ 
νωμένη αγορά Παραγώγων Χρηματοοικονομικών Προϊό¬ 
ντων (ΟΤΘ άθπναΐίνθε) μόνον με σκοπό την αντιστάθμιση 
κινδύνων στο πλαίσιο των ποσοστιαίων περιορισμών οι 
οποίοι ορίζονται υπό στοιχεία (α) και (β) στο παρόν άρθρο. 
Η χρήση μη διαπραγματεύσιμων σε οργανωμένη αγορά 
Παραγώγων Χρηματοοικονομικών Προϊόντων επιτρέπεται 
μόνον εάν δεν προσφέρονται αντίστοιχα μέσα και δυνατό¬ 
τητες αντιστάθμισης κινδύνου από διαπραγματεύσιμα Πα¬ 
ράγωγα Χρηματοοικονομικά Προϊόντα. 


ΑΡΘΡΟ 4 

Προϋποθέσεις Χρήσης Παραγώγων 
Χρηματοοικονομικών Προϊόντων με σκοπό 
την Αποτελεσματική Διαχείριση Χαρτοφυλακίου 

Επιτρέπεται με σκοπό την Αποτελεσματική Διαχείριση 
Χαρτοφυλακίου, η χρήση παραγώγων χρηματοοικονομι¬ 
κών προϊόντων από τα Αμοιβαία Κεφάλαια και τις Εταιρεί¬ 
ες Επενδύσεων Χαρτοφυλακίου υπό τους εξής όρους και 
προϋποθέσεις: 

α) Το Περιθώριο Ασφάλισης και το Τίμημα Δικαιώματος 
(ρΓβΓΠϊυηη) που απαιτείται για τις συναλλαγές επί των πα¬ 
ραγώγων αυτών δεν μπορεί να υπερβαίνει, αθροιστικά, το 
6%του καθαρού ενεργητικού του Αμοιβαίου Κεφαλαίου ή 
το 6% των ιδίων κεφαλαίων της Εταιρείας Επενδύσεων 
Χαρτοφυλακίου. 

β) Το συνολικό ποσό της Ονομαστικής Αξίας Αναφοράς 
των παράγωγων αυτών δεν μπορεί να υπερβαίνει αθροι¬ 
στικά το 30% της αξίας του ενεργητικού του Αμοιβαίου 
Κεφαλαίου ή το 30% των ιδίων κεφαλαίων της Εταιρίας 
Επενδύσεων Χαρτοφυλακίου. 

γ) Στα ανωτέρω συνυπολογίζονται οι τοποθετήσεις σε 
τίτλους επιλογής (νναιταηΐε) με βάση την απόφαση 
119/11.11.1997 θέμα 4ο (ΦΕΚ Β 31) του Διοικητικού Συμ¬ 
βουλίου της Επιτροπής Κεφαλαιαγοράς «Επένδυση των 
Αμοιβαίων Κεφαλαίων και ΕΕΧ σε Τίτλους Επιλογής (\Νά<τ- 

Γ3Π15)». 

δ) Στα όρια της παραγράφου (α) του παρόντος άρθρου 
δεν συνυπολογίζονται το Περιθώριο Ασφάλισης συμβά¬ 
σεων πώλησης μετοχών με σύμφωνο επαναγοράς που 
συνάπτουν οι ΑΕΔΑΚ για λογαριασμό Αμοιβαίων Κεφα¬ 
λαίων και οι Εταιρίες Επενδύσεων Χαρτοφυλακίου. Σε κά¬ 
θε περίπτωση η συνολική Ονομαστική Αξία Αναφοράς 
των συμβάσεων αυτών και των συμβάσεων επί Παραγώ¬ 
γων Χρηματοοικονομικών Προϊόντων δεν μπορεί να υπερ¬ 
βαίνει το 45% της αξίας του ενεργητικού του Αμοιβαίου 
Κεφαλαίου ή το 45% των ιδίων κεφαλαίων της Εταιρίας 
Επενδύσεων Χαρτοφυλακίου. 

ΑΡΘΡΟ 5 

Επενδύσεις σε Παράγωγα Χρηματοοικονομικά 
Προϊόντα με υποκείμενη αξία συγκεκριμένη μετοχή 

Σε περίπτωση κατά την οποία πραγματοποιείται επέν¬ 
δυση σε Παράγωγο Χρηματοοικονομικό Προϊόν το οποίο 
έχει ως υποκείμενη αξία συγκεκριμένη μετοχή: 

α) Το Περιθώριο Ασφάλισης ή το Τίμημα Δικαιώματος 
που απαιτείται για τις συναλλαγές επί των παραγώγων 
αυτών δεν μπορεί να υπερβαίνει, αθροιστικά, το 0,2% του 
καθαρού ενεργητικού του Αμοιβαίου Κεφαλαίου ή το 
0,2% των ιδίων κεφαλαίων της Εταιρείας Επενδύσεων 
Χαρτοφυλακίου. 

β) Το συνολικό ποσό της Ονομαστικής Αξίας Αναφοράς 
των παράγωγων αυτών δεν μπορεί να υπερβαίνει αθροι¬ 
στικά το 1% της αξίας του ενεργητικού του Αμοιβαίου Κε¬ 
φαλαίου ή το 1%των ιδίων κεφαλαίωντης Εταιρίας Επεν¬ 
δύσεων Χαρτοφυλακίου. 

ΑΡΘΡΟ 6 

1. Η αποτίμηση των Χρηματιστηριακών Παραγώγων 
Χρηματοοικονομικών Προϊόντων διενεργείται καθημερι- 

νά με βάση του κανόνες του άρθρου 43 παράγραφος 1 
εδάφιο (α-γ) του Ν. 1969/1991. 

2. Σε περίπτωση πώλησης μετοχών στα πλαίσια σύμβα¬ 
σης πώλησης με σύμφωνο επαναγοράς που διαπραγμα¬ 
τεύεται σε οργανωμένη αγορά, οι ΑΕΔΑΚ και οι ΑΕΕΧ συ¬ 
μπεριλαμβάνουν στην αποτίμηση του ενεργητικού του 
Αμοιβαίου Κεφαλαίου ή των ιδίων κεφαλαίων τους το 
100% της αξίας των προς επαναμεταβίβαση μετοχών 
αποτιμώμενο σύμφωνα με την παράγραφο 1 του παρό¬ 
ντος άρθρου. 

3. Σε περίπτωση αγοράς μετοχών στα πλαίσια σύμβα¬ 
σης αγοράς με σύμφωνο επαναπώλησης που διαπραγ¬ 
ματεύεται σε οργανωμένη αγορά, οι ΑΕΔΑΚ και οι ΑΕΕΧ 
συμπεριλαμβάνουν στην αποτίμηση του ενεργητικού του 
Αμοιβαίου Κεφαλαίου ή των ιδίων κεφαλαίων τους αποτι- 
μώμενα σύμφωνα με την παράγραφο 1 του παρόντος άρ¬ 
θρου,τα εξής: 

α) τις μεταβιβασθείσες με τη σύμβαση μετοχές για όσο 
χρόνο αυτές είναι υπό την κυριότητά τους και 

β) την υποχρέωση προς επαναμεταβίβαση των μετοχών 

4. Τα προηγούμενα όρια πρέπει να τηρούνται με βάση 
την καθημερινή αποτίμηση σε καθημερινή βάση από τις 
εταιρίες. 

ΑΡΘΡΟ 7 

1. Οι Εταιρείες Διαχειρίσεως Αμοιβαίων Κεφαλαίων και 
οι Εταιρείες Επενδύσεων Χαρτοφυλακίου οφείλουν να 
παρακολουθούν, συνεχώς, με τις διαδικασίες που ορίζει 
το Διοικητικό τους Συμβούλιο, τις υποχρεώσεις που 
έχουν αναληφθεί με τη χρήση Παραγώγων Χρηματοοικο¬ 
νομικών Προϊόντων, κατ’ εφαρμογή της παρούσας από¬ 
φασης. 

2. Οι Εταιρείες Διαχειρίσεως Αμοιβαίων Κεφαλαίων για 
κάθε Αμοιβαίο Κεφάλαιο που διαχειρίζονται και οι Εται¬ 
ρείες Επενδύσεων Χαρτοφυλακίου καταρτίζουν, στο τέ¬ 
λος κάθε εργάσιμης ημέρας, κατάσταση των τοποθετή¬ 
σεων σε Παράγωγα Χρηματοοικονομικά Προϊόντα, στην 
οποία αναγράφονται τουλάχιστον: 

α) η αξία που αντιπροσωπεύει καθένα από αυτά τα πα¬ 
ράγωγα χρηματοοικονομικά προϊόντα, με βάση τους κανό¬ 
νες αποτίμησης του άρθρου 6 της παρούσας απόφασης, 

β) οι θέσεις που έχουν ληφθεί για καθένα από αυτά και 

γ) η κάλυψη αυτών των θέσεων. 

Οι παραπάνω καταστάσεις θα είναι στη διάθεση της 
Επιτροπής Κεφαλαιαγοράς. 

3. Οι Εταιρείες Διαχειρίσεως Αμοιβαίων Κεφαλαίων και 
οι Εταιρείες Επενδύσεων Χαρτοφυλακίου οφείλουν να 
διασφαλίζουν ότι οι πράξεις που διενεργούνται επί Παρα¬ 
γώγων Χρηματοοικονομικών Προϊόντων θα αναφέρονται 
τόσο στον εσωτερικό ελεγκτή των εταιρειών όσο και στη 
θεματοφύλακα εταιρεία αυτών. 

4. Για τους σκοπούς της παρούσας απόφασης οι Εται¬ 
ρείες Διαχείρισης Αμοιβαίων Κεφαλαίων και οι Εταιρείες 
Επενδύσεων Χαρτοφυλακίου υποχρεούνται να διαθέτουν 
την κατάλληλη λογιστική και πληροφοριακή υποδομή και 
τα κατάλληλα μέσα για την αποτελεσματική παρακολού¬ 
θηση και διαχείριση των κινδύνων που αναλαμβάνουν ως 
αποτέλεσμα των πράξεων επί Παραγώγων Χρηματοοικο¬ 
νομικών Προϊόντων όπως αυτά ορίζονται στην παρούσα 
απόφαση. 


ΑΡΟΡΟ 8 

1. Οι Εταιρείες Διαχείρισης Αμοιβαίων Κεφαλαίων και οι 
Εταιρείες Επενδύσεων Χαρτοφυλακίου υποχρεούνται να 
αποστέλλουν στην Επιτροπή Κεφαλαιαγοράς, εντός δέ¬ 
κα (10) ημερών από το τέλος κάθε ημερολογιακού τριμή¬ 
νου, αναλυτική κατάσταση των τοποθετήσεών τους σε 
Παράγωγα Χρηματοοικονομικά Προϊόντα κατά το σχετι¬ 
κό τρίμηνο, στο πλαίσιο εφαρμογής της παρούσας από¬ 
φασης. Σε αυτή την κατάσταση θα αναγράφονται τουλά¬ 
χιστον : 

α) Η αξία που αντιπροσωπεύει καθένα από αυτά τα πα¬ 
ράγωγα με βάση τους κανόνες αποτίμησης του άρθρου 7 
της παρούσας απόφασης. 

β) Το συνολικό ποσοστό που αντιστοιχεί στις τοποθετή¬ 
σεις σε Παράγωγα Χρηματοοικονομικά Προϊόντα, ανάλο¬ 
γα με το σκοπό που εξυπηρετεί η χρήση τους, σε σχέση 
με το συνολικό καθαρό ενεργητικό του Αμοιβαίου Κεφα¬ 
λαίου ή των ιδίων κεφαλαίων της Εταιρείας Επενδύσεων 
Χαρτοφυλακίου. 

γ) Η συνολική έκθεση σε κίνδυνο του Αμοιβαίου Κεφα¬ 
λαίου ή της Εταιρείας Επενδύσεων Χαρτοφυλακίου, από 
την τοποθέτηση σε Παράγωγα Χρηματοοικονομικά Προϊ¬ 
όντα καθώς και η κάλυψη αυτής της έκθεσης. 

2. Οι Εταιρείες Διαχείρισης Αμοιβαίων Κεφαλαίων και οι 
Εταιρείες Επενδύσεων Χαρτοφυλακίου υποχρεούνται σε 
παροχή προς την Επιτροπή Κεφαλαιαγοράς κάθε πρό¬ 
σθετης πληροφορίας και στοιχείων σχετικών με την χρή¬ 
ση Παραγώγων Χρηματοοικονομικών Προϊόντων, σε 
πρώτη ζήτηση. 

3. Στο ενημερωτικό δελτίο των Αμοιβαίων Κεφαλαίων, 
στους απολογισμούς χρήσεωςτων Εταιρειών Επενδύσε¬ 
ων Χαρτοφυλακίου καθώς και στις ετήσιες και εξαμηνιαί¬ 
ες εκθέσεις των Αμοιβαίων Κεφαλαίων, στις ετήσιες και 
εξαμηνιαίες εκθέσεις διαχείρισης που καταρτίζονται από 
τις Εταιρείες Επενδύσεων Χαρτοφυλακίου αναγράφο¬ 
νται τουλάχιστον τα ακόλουθα στοιχεία: 

α) Ο σκοπός της χρήσης Παραγώγων Χρηματοοικονο¬ 
μικών Προϊόντων, ιδίως σε σχέση με το σκοπό και τη γενι¬ 
κότερη επενδυτική πολιτική του Αμοιβαίου Κεφαλαίου. 

β) Οι περιορισμοί στη χρήση Παραγώγων Χρηματοοι¬ 
κονομικών Προϊόντων. 

γ) Οι κανόνες αποτίμησης των Παραγώγων Χρηματοοι¬ 
κονομικών Προϊόντων. 

δ) Ο βαθμός κινδύνου του χαρτοφυλακίου που έχει ανα¬ 
ληφθεί ύστερα από τη χρήση των εν λόγω Παραγώγων 
Χρηματοοικονομικών Προϊόντων (π.χ. η ευαισθησία της 
αξίαςτου χαρτοφυλακίου σε μεταβολέςτων υποκείμενων 
αξιών των παραγώγων χρηματοοικονομικών προϊόντων 
τα οποία χρησιμοποιούνται). 

ε) Τα αποτελέσματα από τη χρήση Παραγώγων Χρημα¬ 
τοοικονομικών Προϊόντων κατά τη χρονική περίοδο στην 
οποία αναφέρεται η έκθεση. Σε περίπτωση κατά την οποία 
η χρήση των παραγώγων επηρεάσει την απόδοση του 
Αμοιβαίου Κεφαλαίου ή την διαχείριση του χαρτοφυλακί¬ 
ου των Εταιρειών Επενδύσεων Χαρτοφυλακίου σε σημα¬ 
ντικό βαθμό, κατά την κρίση της Εταιρείας Διαχείρισης 
Αμοιβαίων Κεφαλαίων ή της Εταιρείας Επενδύσεων Χαρ¬ 
τοφυλακίου, θετικά ή αρνητικά, θα γίνεται ειδική μνεία αυ¬ 
τού του γεγονότος και των συνεπειών της χρήσης παρα¬ 
γώγων ως προς το αποτέλεσμα της διαχείρισης. 

ΑΡΘΡΟ 9 

1. Από την έναρξη ισχύος της παρούσας απόφασης κα- 
ταργείται η απόφαση 8Α/164/20.7.1999 συνεδριάσεως 
του Διοικητικού Συμβουλίου της Επιτροπής Κεφαλαιαγο¬ 
ράς. Η παρούσα απόφαση ισχύει από την ημερομηνία λή¬ 
ψης της. 

2. Από τις διατάξεις της παρούσας απόφασης δεν προ- 


καλείται δαπάνη σε βάρος του Κρατικού Προϋπολογι¬ 
σμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

Θ-ΓΠ3Π: ννθΐ3ΓΠ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 

■ 



Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ· 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































